Text file: 10079.txt
author: "Branko Luka\u010Di\u010D"
downvotes: 3
end consideration date: 2019-06-06
id: '10079'
number comments: 3
number views: 960
proposal type: Odziv pristojnega organa
response: "Odziv Ministrstva za notranje zadeve\n\nZakon o oro\u017Eju ureja pravice\
  \ in obveznosti posameznikov povezanih z oro\u017Ejem, in sicer z namenom varovanja\
  \ \u017Eivljenja, zdravja in varnosti ljudi ter javnega reda. Tako v 14. \u010D\
  lenu med drugim dolo\u010Da, da pristojna upravna enota izda posamezniku oro\u017E\
  no listino (dovoljenje za nabavo oro\u017Eja, oro\u017Eni list, dovoljenje za posest\
  \ oro\u017Eja itd.), \u010De so izpolnjeni naslednji pogoji:\nda je dopolnil 18\
  \ let;da ni zadr\u017Ekov javnega reda;da je zanesljiv;da ima upravi\u010Den razlog\
  \ za izdajo oro\u017Ene listine;da ima opravljen zdravni\u0161ki pregled;da je opravil\
  \ preizkus znanja o ravnanju z oro\u017Ejem.\nNadalje 19. \u010Dlen Zakona o oro\u017E\
  ju med drugim dolo\u010Da, da se znanje o ravnanju z oro\u017Ejem (6. to\u010Dka\
  \ drugega odstavka 14. \u010Dlena istega zakona) dokazuje s potrdilom o opravljenem\
  \ preizkusu znanja o ravnanju z oro\u017Ejem, ki ga izda komisija za preizkus znanja\
  \ o ravnanju z oro\u017Ejem (imenuje jo minister za notranje zadeve), na podlagi\
  \ Pravilnika o usposabljanju in preizkusu znanja o ravnanju z oro\u017Ejem. V skladu\
  \ s \u010Detrtim odstavkom istega \u010Dlena pa se \u0161teje, da ima opravljen\
  \ preizkus znanja o ravnanju z oro\u017Ejem posameznik, ki je opravil preizkus znanja\
  \ o ravnanju z oro\u017Ejem v skladu s predpisi, ki urejajo no\u0161enje oro\u017E\
  ja v dr\u017Eavnih organih (npr. poklicni vojak, policist), \u010Dlan lovske dru\u017E\
  ine in drugi posamezniki z opravljenim lovskim izpitom ter varnostnik, ki je opravil\
  \ preizkus znanja o ravnanju z oro\u017Ejem v skladu s predpisi o zasebnem varovanju\
  \ in o obveznem organiziranju slu\u017Ebe varovanja. Navedena dolo\u010Dba je bila\
  \ sprejeta z Zakonom o oro\u017Eju. Ker je oro\u017Eje nevarna stvar in ker se oro\u017E\
  je lahko zaupa le posamezniku, ki ga bo pravilno in strokovno uporabljal, nosil,\
  \ prena\u0161al in hranil, Zakon o oro\u017Eju torej dolo\u010Da, da je pred pridobitvijo\
  \ pravice do posedovanja oro\u017Eja potrebno izkazati ustrezno znanje o ravnanju\
  \ z oro\u017Ejem. S tem namenom Komisija za preizkus znanja o ravnanju z oro\u017E\
  jem pri posamezniku preveri, ali je sposoben samostojno, odgovorno in varno posedovati,\
  \ nositi ali prena\u0161ati strelno oro\u017Eje v skladu s predpisi. Pogoje, ki\
  \ jih morajo izpolnjevati izvajalci usposabljanja o ravnanju z oro\u017Ejem in \u010D\
  lani komisije za preizkus znanja o ravnanju z oro\u017Ejem, program usposabljanja\
  \ o ravnanju z oro\u017Ejem ter na\u010Din in postopek opravljanja preizkusa znanja\
  \ o ravnanju z oro\u017Ejem podrobneje dolo\u010Da Pravilnik o usposabljanju in\
  \ preizkusu znanja o ravnanju z oro\u017Ejem. Glede na to, da so dolo\u010Deni posamezniki\
  \ zaradi svojega dela in usposabljanj, ki so jih opravili, usposobljeni za strokovno\
  \ ravnanje z oro\u017Ejem oziroma je njihovo usposabljanje potekalo po primerljivem\
  \ postopku kot ga dolo\u010Dajo navedeni predpisi (npr. policisti, poklicni vojaki,\
  \ lovci, itd.), je bilo \u017Ee leta 2000 v \u010Detrtem odstavku 19. \u010Dlena\
  \ Zakona o oro\u017Eju dolo\u010Deno, da se \u0161teje, da ima opravljen preizkus\
  \ znanja o ravnanju z oro\u017Ejem posameznik, ki je opravil preizkus znanja o ravnanju\
  \ z oro\u017Ejem v skladu s predpisi, ki urejajo no\u0161enje oro\u017Eja v dr\u017E\
  avnih organih, \u010Dlan lovske dru\u017Eine in drugi posamezniki z opravljenim\
  \ lovskim izpitom ter varnostnik, ki je opravil preizkus znanja o ravnanju z oro\u017E\
  jem v skladu s predpisi o zasebnem varovanju in o obveznem organiziranju slu\u017E\
  be varovanja. Iz navedenega torej izhaja, da Zakon o oro\u017Eju \u017Ee leta 2000\
  \ (ko je bil sprejet) posameznikom, ki so slu\u017Eili voja\u0161ki rok (od leta\
  \ 2004 posamezniki niso ve\u010D dol\u017Eni slu\u017Eiti voja\u0161kega roka) ni\
  \ priznaval, da imajo opravljen preizkus znanja o ravnanju z oro\u017Ejem v skladu\
  \ s \u010Detrtim odstavkom 19. \u010Dlena istega zakona oziroma tega ni dolo\u010D\
  al niti takrat veljavni Pravilnik o programu in na\u010Dinu izvedbe preizkusa znanja\
  \ o ravnanju z oro\u017Ejem (Uradni list RS, \u0161t. 21/01 in 99/01). Glede na\
  \ dejstvo, da Zakon o oro\u017Eju posameznikom, ki so slu\u017Eili voja\u0161ki\
  \ rok, nikoli ni priznaval opravljenega preizkusa znanja z oro\u017Ejem, ter da\
  \ je od leta 2004 slu\u017Eenje voja\u0161kega roka ukinjeno, menimo, da teh posameznikov\
  \ ni mogo\u010De ena\u010Diti s policisti, poklicnimi vojaki, varnostniki oziroma\
  \ lovci, itd., saj niso enako strokovno usposobljeni za varno rokovanje z oro\u017E\
  jem oziroma nimajo opravljenega preizkusa znanja o ravnanju z oro\u017Ejem, ki bi\
  \ bil primerljiv s preizkusom znanja o ravnanju z oro\u017Ejem iz 19. \u010Dlena\
  \ Zakona o oro\u017Eju, zato menimo, da predlog ni utemeljen."
response date: 2019-07-09
response due date: null
sent date: 2019-05-15
title: "Usposabljanje za oro\u017Eje"
upvotes: 15
url: https://predlagam.vladi.si/predlog/10079
